Aarhuus Stifts-Tidende, 1838-11-12
Nyheder fra Udlandet. Fra Paris skrives under 3die ds. Under 23de f. M. er i Madrid udkommet et vigtigt Decret, hvorved Taksigelse aflægges Marschal de Campo, General Narvaez (som ogsaa har erholdt Ferdinands-Ordenens Storkors) for hans fortrinlige Organisation af Reservehæren i Andalusien og hans heldige Operationei la Mancha; ligeledes ere hans Forslag om at forstørre denne Hær til 40,000 blevne antagne, over hvilken han selv skal beholde Commandoen. J Betragtning af hvor vigtigt det er at bevare Freden og den offentlige Orden ved et Centralcorps, har man strax begyndt at organisere dette Corps, hvoraf 2000 Mand skulle bestaae af Cavallerie. Jndbegreben heri er den allerede forhaandenværende Reserve, og Dannelsen af de enkelte Afdelinger gaaer for sig i de sydlige Provindser af la Mancha og Ny-Castilien. I dette Corps vil man søge at bringe et populair Element ind derved, at Underlieutenants=Posterne skulle besættes deels af Cadetter og Sergeanter, deels af Officerer af Nationalgarden og unge Mennesker, som have tilbragt to Aar paa Universiteterne og Academierne. Udnævnelsen af de Sidste vil foretages af Dronningen efter Generalens Forslag, Milizofficererne have i den Anledning at henvende sig selv til Dronningen. Til Udfyldelsen af Cadres vil det nødvendige Antal af unge Mennesker blive udtaget af Udskrivningen for 1839, og Finantsministeren skal meddele Skatteamterne i de forskjellige Provindser befaling til at holde de nødvendige Fonds til at betale det første Contingent i Beredskab; ligesom og saa den meest udstrakte Fuldmagt er meddeelt Over befalingsmanden for muligen mødende Vanskeligheder, Ogsaa er Samme bleven bemyndiget til at oprette en Dannelseskole for Officerer og Sergeanter, hvori Eleverne erholde Soldater=Sold og Rationer. Carlisterne ere, paa deres Side, heller ikke uvirksomme Franske og italienske Officerer vare beskjæftigede med deres Organisation og Grev Espanna har i Catalonien allerede udrustet 300 unge Mennesker som en Garde=Bataillon. Trods Blokaden ere i de sidste 3 Maaneder ikke mindre end 14 franske Skibe med Levnetsmidler og Krudt løbne ind i de baskiske Havne Bermed og Lequeitio. Prætendenten har ingen Mangel paa Penge, og Quotidienne melder, at hans Gemalinde har medbragt ham en Brudegave af 2 Mill. Fr. i Guld og Diamanter. Samme Blad forhaaner de ministerielle Blade, fordi de paastaae, at Regjeringen ikke har vidst noget om Prindsessens Reise gjennem Frankrig; thi ikke alene har Hr. v. St. Aulaire i Wien viseret hendes Pas, men i Følge en høiere Medvirkning endogsaa udvirket den Forpligtelse, at der ikke skulde være den ringeste Hindring i Veien for de Reisende i Frankrig. Formodentlig vidste Grev Mols ligesaalidt derom, som at en pavelig Legat ved det carlistiske Hof har ledsaget Prindsessen og overbragt det romerske Hofs Dispensation. Mellem de kjæmpende Partier synes der at være indtraadt en Vaabenstilstand. Som det hedder, har Cabrera ladet 180 fangne Christiner skyde, fordi de havde nedhugget 15 Frivillige, som bade om Pardon. J Saragossa herskede derover den største Forbittrelse og det heed, at man vilde lade 66 fangne Underofficerer skyde. Da Cabrera har over 8000 Fangne af denne Rang i sin Magi, torde maaskee endnu blodigere Repressalier følge paa. - Jgaar Morges er en mexicansk Agent indtruffen hertil med vigtige Depescher til vort Cabinet. Som det hedder skal Præsidenten Besta mente bringe Halvdelen af Skadesløsholdelsen og et særdeles fordeelagtigt Handelsforliig i Forslag. Man haaber, at en mindelig Overeenskomst vil komme i Stand og at en egen Underhandler vil blive sendt derhen. Marschal Clauzel er den 28de f. M., som Privatmand afreist fra Toulon til Algier. Regjeringen synes ikke gjerne at see hans Afreise; thi den har ikke engang stillet ham et Dampskib til Raadighed. Jmidlertid kan han være viis paa en glimrende Modtagelse i Algier. Den nye Biskop i Algier, Abbed Dupurch, er bleven indviet af Ærkebispen i Bordeaux, og vender først her tilbage, for at hente sine Jnstruxer og da over Rom at afgaae til Algier.